Greek Legal Document

Category: 23

Content:
15. ΒΑΣΙΛΙΚΟΝ ΔΙΑΤΑΓΜΑ της 13 Σεπτ./12 Οκτ. 1959 Περί παρατάσεως χρόνου λειτουργίας του Ελληνικού Ταπητουργικού Οργανισμού. Έχοντες υπ’ όψει:1)Την παρ. 1 του άρθρ. 24 του από 11 Μαΐου 1929 Ν.Δ/τος «περί συστάσεως Ελληνικού Ταπητουργικού Οργανισμού» κυρωθέντος δια του Νόμ. 4251 της 1/2 Αυγ. 1929. 2)Το άρθρ. 17 του Α.Ν. 1671/1951 «περί Υπουργικού Συμβουλίου και Υπουργείων». 3)Την υπ’ αριθ. 100 α/2.7.59 απόφασιν του Υπουργικού Συμβουλίου και 4)Την υπ’ αριθ. 421/6.8.1959 γνωμοδότησιν του Συμβουλίου της Επικρατείας, προτάσει του Ημετέρου επί της Βιομηχανίας Υπουργού, απεφασίσαμεν και διατάσσομεν: Άρθρον μόνον.-Η διάρκεια της λειτουργίας του εν Αθήναις εδρεύοντος αυτοτελούς Νομικού Προσώπου υπό την επωνυμίαν «Ελληνικός Ταπητουργικός Οργανισμός» (OFFICE HELLENIQUE DE TAPIS) παρατείνεται μέχρις ενσωματώσεως αυτού εις τον Εθνικόν Οργανισμόν Ελληνικής Χειροτεχνίας, πάντως δε ουχί πέραν της πενταετίας. Εις τον αυτόν επί της Βιομηχανίας Υπουργόν ανατίθεμεν την δημοσίευσιν και εκτέλεσιν του παρόντος. 13.Ε.β.14-15 Ελληνικός Ταπητουργικός Οργανισμός